«Qo‘yliq» dehqon bozorining markaziy kirish yo‘lagida pichoqbozlik yuz berdi

Joriy yilning 15 iyul kuni Qoraqalpog‘iston Respublikasi Xo‘jayli tumanida yashovchi 39 yoshli A.Ya.Toshkent shahrining Bektemir tumani “Qo‘yliq” dehqon bozorining markaziy kirish yo‘lagida o‘zaro janjal tufayli Toshkent shahar Olmazor tumanida yashovchi 53 yoshli T.F.ga pichoq bilan jarohat yetkazgan. 
O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, natijada T.F. kasalxonaga yotqizilgan. Holat yuzasidan jinoyat ishi qo‘zg‘atilib, A.Ya.qo‘lga olingan. 
Tergov harakatlari olib borilmoqda, deyiladi xabarda.